
CHEAT SHEET
Prompts de Copilot
per a Planner
12 prompts per copiar i enganxar
Planificar · Repartir · Fer seguiment · Revisar
	Camp
	Detall

	Curs
	Microsoft 365 — La productivitat i la col·laboració al següent nivell

	Document
	Cheat Sheet — Prompts de Copilot per a Microsoft Planner

	Bloc
	Bloc 5 — Planificació i gestió de tasques d'equip

	Client
	Barcelona Activa

	Impartit per
	Aubay Consultoria IT

	Requisit
	Llicència de Microsoft 365 Copilot (Premium)

	Nota
	El Planner Agent requereix un pla compartit, no personal

	Complementa
	Manual de Planner. Per a tasques individuals, To Do

	Idioma
	Català




Els 12 prompts
	#
	Prompt
	Bloc

	1
	Convertir un projecte en tasques
	Planificar

	2
	Dissenyar els cubs del pla
	Planificar

	3
	Decidir si va a Planner o a To Do
	Planificar

	4
	Repartir les tasques amb criteri
	Repartir

	5
	Escriure una tasca que s'entengui
	Repartir

	6
	Trencar una tasca massa gran
	Repartir

	7
	Saber com va el pla
	Seguiment

	8
	Detectar el que està encallat
	Seguiment

	9
	Preparar la reunió de seguiment
	Seguiment

	10
	Redactar l'actualització per a l'equip
	Seguiment

	11
	Tancar un projecte
	Revisar

	12
	Diagnòstic: feu servir bé Planner?
	Revisar



Com fer servir aquest document
Dotze prompts per planificar, repartir i fer seguiment del treball d'equip amb Planner.
	On escriure'ls
	Per a què

	Copilot Chat
	La majoria: dissenyar, decidir i fer seguiment

	Planner Agent
	Dins d'un pla bàsic COMPARTIT, si el tens disponible



	Sobre el Planner Agent: Planner inclou un agent d'IA que apareix com un botó flotant a baix a la dreta DINS d'un pla. Requereix llicència de Copilot i que el pla estigui compartit amb un grup de Microsoft 365: en un pla personal no hi és. Algunes funcions —com generar tasques a partir d'objectius— requereixen a més una llicència Premium de Planner.



	Si l'agent no et surt: Comprova tres coses: que el pla sigui compartit i no personal, que tinguis llicència de Copilot, i que l'administrador l'hagi habilitat. I tingues en compte que, en versió preliminar, l'agent admet inicialment l'anglès.




	PLANIFICAR
Abans de crear el pla



	1
	Convertir un projecte en tasques
A Copilot Chat



	T'explico un projecte i vull que el converteixis en tasques
per posar a Planner.

Projecte: [DESCRIU-LO EN TRES O QUATRE FRASES]
Termini: [QUAN HA D'ESTAR ACABAT]
Persones: [QUANTES I QUINS PERFILS]

Dona'm:
- Un màxim de 15 tasques, cadascuna començant per un verb
- Agrupades en un màxim de QUATRE cubs
- Amb una durada estimada per a cadascuna

Marca les que depenen que una altra estigui acabada.



	Exemple emplenat:
Projecte: preparar i impartir un curs de Microsoft 365 de 12 hores
per a un client. Cal actualitzar els materials, coordinar-se amb el
client, preparar l'entorn de proves i impartir tres sessions.
Termini: el curs comença d'aquí a tres setmanes.
Persones: dos formadors i una persona de coordinació.



Quan: Al començar un projecte, quan tens el objectiu clar però no la llista de feines.
Què esperar: Una llista estructurada per enganxar a Planner. L'última instrucció detecta les dependències que no havies vist.

	2
	Dissenyar els cubs del pla
A Copilot Chat



	Vaig a crear un pla de Planner per a [PROJECTE].

Ajuda'm a decidir com organitzo els cubs.

Proposa'm TRES opcions diferents:
- Per fase del projecte
- Per estat de la tasca
- Per responsable o per àrea

Per a cadascuna, digue'm quan funciona millor i quin
inconvenient té.

Després recomana'm una per al meu cas concret.



	L'opció que sol funcionar millor:
Per estat —Pendent, En curs, Fet— és la més intuïtiva i la que
menys manteniment necessita.

Per fase funciona bé en projectes amb etapes clares. Per responsable
gairebé mai: ja tens el filtre per persona, i els cubs per nom
queden obsolets quan algú canvia d'equip.



Quan: Abans de crear el plan. Els cubs són l'estructura i canviar-los després desordena tot.
Què esperar: Tres opcions comparades i una recomanació. Veure les alternatives és el que t'ajuda a triar amb criteri.

	3
	Decidir si va a Planner o a To Do
A Copilot Chat



	Ajuda'm a decidir on hauria de posar aquesta feina:
[DESCRIU-LA]

Tingues en compte:
- Si la faré jo sol o hi ha més gent implicada
- Si algú més necessita veure com va
- Si forma part d'un projecte amb altres tasques relacionades
- Si algú m'ho ha de poder reclamar

Digue'm si va a Planner, a To Do, o a tots dos llocs
—i què voldria dir això últim.



	La regla que ho resol:
To Do respon a «què he de fer avui jo».
Planner respon a «com va el projecte».

Si ningú més necessita saber si ho has fet, és To Do. Si algú t'ho
pot reclamar, és Planner.



Quan: Quan dubtes entre les dues. És la confusió més habitual del bloc.
Què esperar: Una recomanació raonada. La resposta «a tots dos» existeix: veure a To Do el que t'han assignat a Planner.

	REPARTIR
Que cadascú sàpiga què li toca



	4
	Repartir les tasques amb criteri
A Copilot Chat



	T'enganxo la llista de tasques d'un projecte i els perfils
de l'equip.

Proposa'm un repartiment:
- Qui faria cada tasca i per què
- Si algú queda sobrecarregat
- Quines tasques podrien fer-se en paral·lel
- Quines han d'esperar que n'acabi una altra

Adverteix-me si hi ha alguna tasca que ningú de l'equip
pot fer amb els perfils que tenim.

TASQUES I EQUIP:
[ENGANXA-HO AQUÍ]



	Exemple del que enganxaries:
TASQUES I EQUIP:
Tasques: actualitzar 6 manuals · preparar exercicis · configurar
l'entorn de proves · coordinar dates amb el client · impartir 3
sessions · recollir valoracions

Equip: 2 formadors (un amb experiència en SharePoint, l'altre en
Teams) i 1 persona de coordinació que no imparteix.



Quan: Al muntar el pla, abans d'assignar res a ningú.
Què esperar: Un repartiment justificat. L'última instrucció detecta els buits de competències abans que siguin un problema.

	5
	Escriure una tasca que s'entengui
A Copilot Chat



	T'enganxo una tasca que he escrit per a Planner. Reescriu-la
perquè qui la rebi sàpiga exactament què ha de fer.

Ha de tenir:
- Un títol que comenci per un verb i càpiga en una línia
- Una descripció amb el context mínim
- Una llista de comprovació amb els passos, si en té més d'un
- Què vol dir que estigui acabada

TASCA:
[ENGANXA AQUÍ LA TEVA TASCA]



	El problema que resol:
Una tasca que diu «Materials» és una nota per a tu mateix, no una
instrucció per a algú altre.

Qui la rep no sap què ha de fer, ni fins on, ni quan es considera
feta. I acaba preguntant-t'ho, cosa que anul·la l'avantatge
d'haver-la delegat.



Quan: Abans d'assignar una tasca a algú altre, sobretot si no ha estat a la conversa.
Què esperar: Una tasca autoexplicativa. El punt de «què vol dir que estigui acabada» és el que evita la mitja feina.

	6
	Trencar una tasca massa gran
A Copilot Chat



	Tinc una tasca al pla que ningú avança perquè és massa gran:
[DESCRIU-LA]

Trenca-la en un màxim de SIS subtasques o passos.

Cada un ha de:
- Començar per un verb
- Poder-se fer en menys d'un dia
- Tenir un resultat comprovable

Digue'm quin hauria de ser el primer i si alguna es pot
fer en paral·lel amb una altra.



	Com saber que una tasca és massa gran:
Si porta més de dues setmanes al mateix estat i ningú l'ha tocada,
no és que l'equip vagi lent: és que ningú sap per on començar.

Trencar-la sol desbloquejar-la sense necessitat de res més.



Quan: Quan una tasca porta setmanes al mateix cub sense moure's.
Què esperar: Sis passos per posar com a llista de comprovació dins de la tasca.

	FER SEGUIMENT
Saber com va de veritat



	7
	Saber com va el pla
A Copilot Chat



	Fes-me un resum de l'estat del pla [NOM DEL PLA].

Digue'm:
- Quantes tasques hi ha a cada estat
- Quines estan endarrerides respecte a la seva data
- Qui té més càrrega i qui menys
- Quines no tenen ningú assignat
- Quines no tenen data

Sigues concret amb les xifres. No em donis una valoració
general: vull les dades.



	Exemple emplenat:
Fes-me un resum de l'estat del pla «Curs Microsoft 365».

Digue'm quantes tasques hi ha a cada estat, quines estan
endarrerides, qui té més càrrega, quines no tenen ningú assignat i
quines no tenen data.

Sigues concret amb les xifres.



Quan: Abans de cada reunió de seguiment, o els dilluns al matí.
Què esperar: Un estat objectiu. Les tasques sense assignar i sense data són les que expliquen per què el projecte no avança.

	8
	Detectar el que està encallat
A Copilot Chat



	Analitza el pla [NOM] i digue'm què està encallat.

Concretament:
- Tasques que fa més de [DIES] dies que no es mouen
- Tasques endarrerides que bloquegen altres feines
- Persones que tenen tasques endarrerides acumulades
- Tasques que s'han anat reprogramant diverses vegades

Per a cada cas, digue'm quina sembla la causa segons
les dades que veus.



	El senyal més revelador:
Una tasca amb tres canvis de data és una tasca que ningú vol fer, o
que no es pot fer perquè falta alguna cosa.

En comptes de tornar-la a reprogramar, val la pena parlar-ne: o es
trenca en trossos més petits, o es reassigna, o s'elimina.



Quan: Quan el projecte no avança i no saps on està el coll d'ampolla.
Què esperar: Un diagnòstic amb causes. Les tasques reprogramades diverses vegades solen indicar que estan mal definides.

	9
	Preparar la reunió de seguiment
A Copilot Chat



	D'aquí a una estona tinc la reunió de seguiment del pla [NOM].

Prepara'm:
- Què s'ha completat des de l'última reunió
- Què està endarrerit i des de quan
- Quines decisions necessito que es prenguin a la reunió
- Dues preguntes concretes que hauria de fer

Màxim una pàgina: ho he de poder llegir en tres minuts.



	Per què això canvia la reunió:
Una reunió de seguiment on cadascú explica què ha fet dura una hora
i no decideix res.

Una on portes escrit què està bloquejat i quines decisions calen
dura vint minuts i surt amb acords.



Quan: Cinc minuts abans de la reunió de seguiment.
Què esperar: Un guió de reunió. El punt de les decisions necessàries és el que evita la reunió purament informativa.

	10
	Redactar l'actualització per a l'equip
A Copilot Chat



	Redacta un missatge breu per publicar al canal de Teams amb
l'estat del pla [NOM].

Ha de contenir:
- Què s'ha aconseguit aquesta setmana
- Què està bloquejat i qui ho pot desbloquejar
- Què cal per a la setmana vinent

Màxim 80 paraules. Format de llista.
No hi posis salutacions llargues.

Menciona qui hagi de fer alguna cosa.



	Exemple del resultat que busques:
Estat del curs — setmana 37

Fet: manuals de Teams i SharePoint tancats · entorn de proves
configurat
Bloquejat: llicències de Copilot per als alumnes — @Jordi pot
confirmar-ho amb IT
Setmana vinent: tancar els exercicis del bloc 5 i provar l'aula



Quan: Cada divendres, o al tancar una fase del projecte.
Què esperar: Un missatge curt per al canal. La menció és el que fa que la persona implicada ho llegeixi de veritat.

	REVISAR
Tancar i aprendre



	11
	Tancar un projecte
A Copilot Chat



	El projecte del pla [NOM] s'ha acabat.

Ajuda'm a tancar-lo:
- Quines tasques han quedat sense completar i per què
- Quines es van afegir sobre la marxa i no estaven previstes
- Quant es va desviar respecte a les dates inicials
- Què hauríem de fer diferent la propera vegada

Redacta'm també un missatge de tancament per a l'equip,
de màxim 100 paraules.



	Per què això val la pena:
Les tasques que no havies previst són la informació més útil que et
deixa un projecte.

Si sempre apareixen les mateixes —«arreglar l'entorn», «esperar
resposta del client»— vol dir que hauries de preveure-les des del
principi la propera vegada.



Quan: Al tancar un projecte, abans d'arxivar el pla.
Què esperar: Un balanç i un missatge. El punt de les tasques afegides sobre la marxa és el que millora la planificació següent.

	12
	Diagnòstic: feu servir bé Planner?
A Copilot Chat



	Analitza tots els meus plans de Planner i digue'm:

- Quants plans tinc i quants tenen activitat real
- Quantes tasques no tenen ningú assignat
- Quantes no tenen data
- Quantes porten més d'un mes sense moure's
- Si hi ha plans duplicats o solapats

Sigues concret amb les xifres. Després digue'm UNA sola cosa
que hauríem de canviar com a equip, i com sabríem si ha
funcionat.



	Què vol dir cada xifra:
Tasques sense assignar: ningú les farà. Un pla amb la meitat sense
assignar no és un pla, és una llista de desitjos.

Tasques sense data: no es pot fer seguiment. No apareixeran com a
endarrerides mai, per molt que ho estiguin.



Quan: Un cop al trimestre, o quan intueixes que l'equip ha deixat de mirar el Planner.
Què esperar: Un diagnòstic amb dades. Les tasques sense assignar i sense data són els dos indicadors que ho expliquen tot.

Què NO pot fer Copilot amb Planner
	No pot...
	Però sí...

	Crear plans
	Dissenyar-te l'estructura i els cubs

	Crear ni assignar tasques
	Escriure-te-les llestes per enganxar

	Posar dates ni prioritats
	Proposar-te quines tindrien sentit

	Moure tasques entre cubs
	Dir-te quines estan al lloc equivocat

	Completar tasques
	Dir-te quines sembla que ja estiguin fetes

	Generar tasques des d'objectius
	Això requereix llicència Premium de Planner



	El matís del Planner Agent: Dins d'un pla bàsic compartit, l'agent SÍ pot executar algunes accions si li assignes una tasca. Però la funció més potent —definir un objectiu i que ell el descompongui en tasques— requereix llicència Premium de Planner, que és a part de la de Copilot.



	Per a la majoria d'usuaris: El flux que funciona és el d'aquest document: Copilot t'escriu les tasques a Copilot Chat, i tu les enganxes a Planner. Menys espectacular que l'agent, però disponible avui i sense llicències addicionals.



Tres idees per treure'n profit
	Idea
	Per què funciona

	Demana-li verb i criteri d'acabat
	«Materials» no és una tasca; delegar-la no funciona

	Demana-li les dades, no la valoració
	«Sigues concret amb les xifres» evita els resums buits

	Fes el prompt 9 abans de cada seguiment
	Converteix una reunió informativa en una de decisions



	La idea que resumeix el bloc: Planner no fa que l'equip treballi millor: fa visible com treballa. Les tasques sense assignar, les dates que es van movent i els cubs plens de coses aturades ja hi eren abans; el que canvia és que ara es veuen, i el que es veu es pot parlar.



	Sobre aquest document: Prompts de Copilot per a Microsoft Planner. Complementa el manual de Planner. Per a les tasques individuals, veure el cheat sheet de To Do. Aubay Consultoria IT — Barcelona — 2026.

